CPF วิ่งแรง 4% โบรกฯ จับตา Q4 สดใส รับราคาเนื้อสัตว์ฟื้น
CPF วิ่งแรง 4% มาที่ 24.90 บ. โบรกฯ จับตาผลงานไตรมาส 4/64 ฟื้นตัวแกร่ง รับราคาเนื้อสัตว์เพิ่มขึ้น ลุ้นปี 65 ฟื้นตัวต่อเนื่อง
CPF วิ่งแรง 4% มาที่ 24.90 บ. โบรกฯ จับตาผลงานไตรมาส 4/64 ฟื้นตัวแกร่ง รับราคาเนื้อสัตว์เพิ่มขึ้น
29 ธ.ค. 2564

ผู้สื่อข่าวรายงานว่า ราคาหุ้น บริษัท เจริญโภคภัณฑ์อาหาร จำกัด (มหาชน) หรือ CPF ล่าสุด ณ เวลา 15:05 น. อยู่ที่ 24.90 บาท บวก 1 บาท หรือ 4.18% สูงสุดที่ 25 บาท ต่ำสุดที่ 23.90 บาท ด้วยมูลค่าซื้อขาย 908.94 ล้านบาท

ทั้งนี้ บล.ฟิลลิป (ประเทศไทย) ระบุในบทวิเคราะห์ (29 ธ.ค.2564) แนะนำ “ซื้อ” หุ้น CPF โดยราคาเนื้อสัตว์ยังฟื้นตัวต่อเนื่อง คาดแนวโน้มไตรมาส 4/2564 ดีขึ้นทั้งจากราคาเนื้อสัตว์ที่ดีทั้งในไทยและต่างประเทศ และมีกำไรพิเศษหลังร่วมขายหุ้น MAKRO จำนวน 66 ล้านหุ้น
ส่วนปี 2565 คาดการดำเนินงานปกติกลับมาฟื้นตัวอีกครั้ง ตามราคาเนื้อสัตว์ในไทยและต่างประเทศเพิ่มขึ้น ส่วนแนวโน้มราคาวัตถุดิบทยอยลดลง อีกทั้งกำลังซื้อที่กลับมา หลัง COVID-19 คลี่คลาย